google/wiki40b huggingface dataset:
Lupang Hinirang

«Lupang Hinirang» er nasjonalsangen til Filippinene. Musikken ble komponert i 1898 av Julian Felipe på spansk, mens teksten ble skrevet av Jose Palma i 1899.
Den har vært offisiell siden 1956.
Versjonen av 1898 var skrevet som instrumentalmarsj, den spanske teksten kom året etter. I 1920, etter at den amerikanske regjering hadde opphevet forbudet mot filippinske nasjonalsymboler, ble det utarbeidet en engelskspråklig versjon, I 1938 utropte den filippinske kongress den mest populære av de engelske versjoner til offisiell nasjonalsang. I 1948 ble en versjon på tagalog, «O Sintang Lupa», utropt til nasjonalhymne. Først 1956 forordnet president Ramón F. Magsaysay at man skulle ta i bruk den bearbeidede versjon «Lupang Hinirang». Senere er senere blitt omarbeidet i 1966, og denne justerte versjonen ble i 1998 erklært for eneste offisielle versjon.
Messiana Tómasdóttir

Utdannelse

Hun studerte grafisk kunst på Færøyene fra 1965 til 1967, med grafikeren Elinborg Lützen som lærer. Det påfølgende studieåret fordypet hun seg i tekstil ved Det Jydske Kunstakademi i Århus i Danmark. Fra 1968 til 1969 studerte hun scenografi ved den islandske kunst- og håndverksskolen.
I 1981 studerte hun figurteater i Charleville-Mézieres i Frankrike.

Kompaniet Strengjaleikhúsid

I 1982 etablerte hun kompaniet Strengjaleikhúsid, eller på engelsk The String Theatre. Året etter satte kompaniet opp Bláa stúlkan (Den blå piken), som hadde spesialkomponert musikk av Karólína Eiríksdóttir.
Danish Air Transport

Historie

DAT ble grunnlagt i 1989 av Jesper og Kirsten Rungholm. Dengang hadde DAT bare ett enkelt fly av typen Short Skyvan SC-7. DAT fløy med alt fra post, pakker og veddeløpshester til forsyninger i det årlige Rally Paris–Dakar.
I januar 2012 ble det kunngjort av Samferdselsdepartementet at DAT skulle fly rutene Bodø-Leknes/Narvik/Røst/Svolvær fra og med 1. april. 14. mars kom det en rapport fra Luftfartstilsynet som påpekte en rekke mangler i DATs tilbud. Denne rapporten førte til at anbudet ble trukket tilbake av Samferdselsdepartementet og tildelt Widerøe istedenfor.
I 2014 begynte DAT å kjøpe Airbus A320-maskiner til bruk på charterturer for det danske charterselskapet Primo Tours.
Carters vannkraftverk

Carters vannkraftverk er et vannkraftverk (pumpekraftverk) i Murray County, delstaten Georgia i USA. Kraftverket har en installert produksjonskapasitet på 286 MW, fordelt på to turbiner.
Svart messe

Svart messe (riksmålsform: sort messe) er ifølge (katolsk) litterær tradisjon et ritual hvor satanister dyrker djevelen som en guddom, formet som en forvrengning av den katolske messen. Vekten i den litterære tradisjonen ligger på messens blasfemi og seksuelle innhold.
Svarte messer som realitet gjennom historien er omstridt. Det foreligger en mengde spekulasjon og beskyldninger mot enkeltpersoner. Dokumentasjon er sparsomt, men ritualer inspirert av den litterære tradisjonen kan ha blitt utført i enkelte grupper også før det 20. århundre.
I LaVeys satanisme er en svart messe et psykodrama designet for å hjelpe et spesifikt individ med å kvitte seg med bestemte typer problem. I den tidligste fasen handlet det ofte om oppgjør med religiøs oppdragelse, senere om blant annet om oppgjør med motkulturens rusideal.
Det sentrale var at ritualet hver gang var designet for ett enkelt menneske og et konkret problem. Etter tidlig 1970-tall har ritualene stort sett opphørt.
Olav Selvaag

Bakgrunn og arbeid

Olav Selvaag var utdannet som sivilingeniør ved Norges tekniske høgskole (NTH) i Trondheim.

Boligentreprenør

I 1936 ble Olav Selvaag ansatt i firmaet Ingeniør Fr. Ringnes Entreprenør som senere skiftet navn til Ringnes & Selvaag. Under krigen nektet Selvaag konsekvent å arbeide for tyskerne.
Ved krigens slutt i 1945 var Ringnes & Selvaag fortsatt et relativ lite entreprenørfirma. Krigen hadde medført en boligmangel på cirka 100 000 boliger. Olav Selvaag hadde lenge stilt spørsmål ved datidens byggemåte og avisen Morgenposten provoserte i 1948 Olav Selvaag til å bevise sine nytenkende påstander. Det resulterte i «Ekeberghuset», prøvehuset på Ekeberg. Etter få år var Ringnes & Selvaag en av landets største boligentreprenører. I 1957 skiftet firmaet navn til A/S Selvaagbygg.
Selvaag bygde rekkehus og blokkbebyggelse spesielt i Oslo (blant annet på Veitvet, hvor han også bygget Veitvet skole og på Vestli), Bærum (blant annet Rykkinn) og Moss. Selvaag bygde også flere skoler og andre institusjoner som seriebygg etter paviljongprinsippet.

Samfunnsengasjert

Selvaag engasjerte seg på en rekke områder i samfunnsdebatten, og kom med forslag til skattesystem, pensjoner og utbygging av telefonnettet.

Kulturperson

Selvaag startet i 1959 landets første åpne musikkskole på Veitvet, en skole som la grunnlaget for den kommunale musikkskolen. Den ble etter hvert til Østlandets Musikkonservatorium. Han kjøpte i 1993 en av tretten gjenværende bratsjer laget i Brescia av Gasparo da Salò (1590) for fire millioner kroner, til disposisjon av landets ledende bratsjist Lars Anders Tomter.
Boligfeltene til Selvaag ble utsmykket med skulpturer, og Selvaagbygg var ved siden av staten den største innkjøper av norsk skulptur. Over 500 skulpturer er plassert i boligmiljøer av Selvaags firmaer.
Selvaag ble utnevnt til ridder av 1. klasse av St. Olavs Orden 1958 og til kommandør 1983. I 1986 mottok han St. Hallvard-medaljen.

Arven etter Olav Selvaag

Selvaagprisen (tidl. Olav Selvaags minnepris) er innstiftet til minne om Olav Selvaag. Den ble delt ut første gang i 2003 og deles ut på hans fødselsdag 17. desember.
I 2007 ble Olav Selvaags plass åpnet på Tjuvholmen i Oslo. I 2009 ble Selvaagparken åpnet i sentrum av Vanse.
På hundreårsdagen for Olav Selvaags fødsel, den 17. desember 2012, ble han hedret med en egen skulptur. Denne står plassert på Olav Selvaags plass på Tjuvholmen i Oslo.
Chakravartin

Chakravartin (sanskrit; pali: cakkavattin) er et gammelt indisk begrep som brukes om en ideell universell leder som regjerer etisk og velvillig over hele verden. En slik regents lederskap blir kalt sarvabhauma. Det er en bahuvrihi, som i symbolsk forstand betyr «hvis hjul beveger seg», i betydningen «hvis vogn ruller overalt uten hindringer». Det kan også bety en «instrumentell bahuvrīhi», gjennom hvem hjulet beveger seg I betydningen «gjennom hvilket Dharmachakra ruller». Den sistnevnte meningen er mest vanlig i buddhismen.
Vuokatti

Vuokatti er et tettsted i landskapet Kajanaland og tilhører kommunen Sotkamo i Finland. Det er antatt at Vuokatti hadde et betydningfullt offersted i gammel samisk kultur.
Vuokatti har nå en moderne sportspark med verdens antatt første skitunnel for sommertrening i langrenn og et alpinanlegg opp mot Porttivaara (345 moh.).
Regierungsbezirk Minden

Bakgrunn

Regierungsbezirk er en forvaltningsenhet som går tilbake til året 1808 i kongeriket Preussen. Etter Preussens territoriale utvidelser under Napoleonskrigene vedtok landet en «Forordning om en bedre innrettelse av provinsielle forhold» (Verordnung wegen verbesserter Einrichtung der Provinzialbehörden) den 30. april 1815. Nyordningen av Preussen trådte i kraft den 22. april 1816 etter Wienerkongressen, og delte landet inn i 12 provinser og 28 Regierungsbezirke. 
Dette var en forvaltningsenhet som på den ene siden fungerte som en intern inndeling av den enkelte provins. På den andre siden hadde disse enhetene oppgaver som plasserte dem som et mellomliggende nivå mellom provinsene og Preussens sentrale regjering. Den enkelte Regierungsbezirk ble styrt av en Bezirksregierung som ble ledet av en regjeringspresident.
Under det tyske keiserrike opprettet andre tyske stater lignende enheter under varierende navn. I Bayern ble de kalt Bezirk, i Württemberg Kreis og i Sachsen  Kreishauptmannschaft (1874-1943, omdøpt til Regierungsbezirk i 1939) og senere Direktionsbezirk (siden 2008). Idag finnes disse forvaltningsenhetene fortsatt i de fem delstatene Bayern, Baden-Württemberg, Sachsen, Hessen og Nordrhein-Westfalen.
De har tidligere også eksistert i Rheinland-Pfalz (oppløst i 2000), Sachsen-Anhalt (oppløst i  2004) og Niedersachsen (oppløst i 2005). Ved Tysklands samling i 1990 valgte de tre statene Brandenburg, Mecklenburg-Vorpommern og Thüringen å ikke videreføre dette forvaltningsnivået. I Schleswig-Holstein og Saarland har dette forvaltningsnivået aldri eksistert.
Simon Blackburn

Tidsskrift

Redaktør for tidsskriftet Mind (Oxford University Press) 1984-1990
Kosovos sentralbank

Kosovos sentralbank (albansk: Banka Qendrore e Republikës së Kosovës) er sentralbanken i Kosovo. Sentralbanken ble etablert i juni 2008, da Kosovo erklærte seg uavhengig fra Serbia. 
Kosovo bruker euro som betalingsmiddel, men er ikke medlem av Eurosonen.

Historie

Da Jugoslavia ble etablert etter 2. verdenskrig ble Kosovo etablert som en provins, som en del av den serbiske republikken. Serbia og Montenegro ble opprettet i 2003, med Kosovo som en provins med autonom status, og i februar 2008 erklærte Kosovo sin selvstendighet.
Dagens sentralbank (Central Bank of the Republic of Kosovo) ble etablert i juni 2008, som en etterfølger etter Central Banking Authority of Kosovo og Banking and Payments Authority of Kosovo.
Nanoteknologi

Anvendelser av nanoteknologi

Nanoteknologi anvender forskning av i dag og dermed har vi ha en viss pekepinne hva som kan ventes.
Listen over anvendelser er unøyaktig i den forstand at mye mangler og at den beskriver anvendelser på ulike stadier, noen finnes allerede, men kan gjøres bedre med nanoteknologi, andre er helt nye (og kan dermed også risikere å aldri bli noe av).
Émile Verhaeren

Bakgrunn

Émile Verhaeren kom fra en fransktalende flamsk middelklassefamilie i Sint-Amands.  Han lærte seg også den lokale dialekt av flamsk - nederlandsk var ikke skolefag den gang. I en alder av elleve år ble han sendt på kostskole Gent, jesuittenes kollegium Sainte Barbe, og der ble han helt forfransket. Han studerte deretter ved universitetet i Louvain.

Forfatterskap

I Louvain begynte han så smått med litterære tekster. Han ble kjent med likesinnede studenter, og flere av dem ble senere hans medarbeidere i det revolusjonære kunstneriske magasin La Jeune Belgique, som hevdet Belgias kulturelle egenart. Etter studier i teologi og jus reiste han rundt om i Europa.
Han offentliggjorde dikt og kritiske artiklre i belgiske og utenlandske tidsskrifter (blant annet i L'Art moderne ogLa Jeune Belgique). Som kunstkritiker fremmet han unge kunstnere som blant annet James Ensor.
Verhaeren debuterte med en diktsamling i 1883. Hans egen lyrikk i Les flamandes (1883 - realistisk-naturalistiske dikt fra de hjemlige trakter). Avantgarden var begesistret, men i hans landlige hjemtrakter utløste de skandale. Verhaerens foreldre forsøkte til ohg med ved hjelp av landsbyens sogneprest å kjøpe opp hele opplaget og tilinmtetgjøre det. 
Det kom raskt flere dikutgivelser. Både Les flamandes men særlig utgivelsene fra og med Les moines (1885), og Les soirs, Les débâcles og Les flambeaux noirs. vibrerte av religiøs og til tider dystre mystikk. Her kommer hans symbolisme til klart uttrykk. 
I 1891 giftet han seg med akvarellmalerinnen Marthe Massin, og de slo seg ned i Brussel. Senere bosatte de seg i Paris. Sin kjærlighet til Marthe ga sitt preg til tre samlinger kjærlighetsdikt (Les heures claires, Les heures d'après-midi, Les heures du soir).
Etter en psykisk krise 1886-91 ble han stadig mer intressert av allmenmenneskelige og sosiale problemer, som deretter preget hans diktning. Det kom til uttrykk i verk som Les compagnes hallucinées (1893) og den antityske La Belgique sanglante (1915).
Sitt nye utsyn på den nye tid kommer til uttrykk i samlingene Les campagnes hallucinées, Les villes tentaculaires, Les villages illusoires og i hans teaterstykke Les Aubes. Det er særlig ved disse verkene han vant varig berømmelse og som førte til oversettelser til mange språk. Han leste selv rundt for å lese sine verker i store deler av Europa. Mange kunstnere, diktere og forfattere som Georges Seurat, Paul Signac, Auguste Rodin, Edgar Degas, August Vermeylen, Henry van de Velde, Maurice Maeterlinck, Stéphane Mallarmé, André Gide, Rainer Maria Rilke, Gostan Zarian og Stefan Zweig beundret mam, korresponderte med ham, oppsøkte hans nærhet og oversatte hans verker. Han hadde også innflytelse på futurismens kunstnere.
Helsevaner

En helsevane betegner i helsepsykologien en helserelatert atferd som er fast etablert og ofte utføres automatisk (og ikke bevisst). Man snakker gjerne om helsevaner som «gode» og «dårlige», ettersom de bidrar til å forbedre eller redusere helse.
Eksempler på «gode» helsevaner kan være å bruke bilbelte, å pusse tenner, å ha et sunt kosthold og å mosjonere regelmessig. Eksempler på «dårlige» helsevaner kan være røyking, overdrevent alkoholinntak og et usunt kosthold. Gjennom helseintervensjoner kan man prøve å endre dårlige helsevaner.

Utvikling og opprettholdelse av helsevaner

Forskningsfunn kan tyde på at helsevaner vanligvis utvikler seg i barndommen og begynner å stabilisere seg rundt 11-12 årsalderen.
Helsevaner kan i starten utvikle seg fordi de blir forsterket av spesifikke, positive utfall, som for eksempel anerkjennelse fra foreldre eller venner. Etterhvert blir helsevanen selvstendig, uavhengig fra forsterkingsprossessen og blir vedlikeholdt av miljømessige faktorer som assosieres med helseatferden. Et problem ved dårlige helsevaner, er at helsevaner generelt ofte er så innarbeidet i individets atferdsmønster at de kan være sterkt resistente mot forsøk på endring. Følgelig er det viktig å forsøke å etablere gode helsevaner og eliminere dårlige allerede tidlig i livet
Blant eldre ser man ofte at etablerte helsevaner kan være viktige determinanter for en svakelig eller god helse

Endring av helsevaner

Helsevaner er ofte vanskelige å endre, blant annet fordi de er en integrert del av en individuell livsstil, men de er ikke nødvendigvis umulige å endre. Lærevillige øyeblikk er spesielle øyeblikk hvor en person er spesielt mottagelig for læring eller endring, og slike perioder kan være spesielt egnet for endring av helsevaner. Slike perioder, eller læringsvillige øyeblikk kan oppstå ved et legebesøk, ved sykdom, ved graviditet eller i forbindelse med andre, dramatiske endringer i livet.
Hongqi (Xinxiang)

Hongqi (kinesisk: 红旗区; pinyin:  Hóngqí Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Xinxiang.
Chrysaethe

Utseende

Middelsstore, spinkle, mørke trebukker, pronotum og dekkvingene kan være mer eller mindre rødgule. Noen arter har en litt matt, metallisk glans. Hodet er noe snuteaktig forlenget mellom antennefestene. Antennene er nokså kraftige, gjerne litt sagtakkede, kortere enn kroppen. Pronotum er sylindrisk til tønneformet, vanligvis noe lengre enn bredt. Dekkvingene er jevnbrede eller noe innsnevrede i  midten, med tvert avskåret bakkant. Beina er nokså lange, lårene litt klubbeformede.

Utbredelse

Slekten er vidt utbredt i Mellom- og Sør-Amerika, fra Mexico i nord til Paraguay i sør.
Verdensuret i Berlin

Verdensuret i Berlin (tysk:Weltzeituhr eller Urania-Weltzeituhr) ble oppført på Alexanderplatz i 1969 etter tegninger av industridesigneren Erich John. Uret er formet som en sylinder med 24 ytre flater påskrevet navnet på 148 byer og steder. Den roterende sylinderen viser lokal tid på de oppførte stedene. Metallsirklene over sylinderen symboliserer planetene. På plassen rundt sokkelen er det laget en kompassrose i mosaikk.
Åkerhumle

Kjennetegn

Åkerhumlen har nesten alltid gulbrun farge på ryggsiden av brystet. De første leddene på bakkroppen er normalt sorte, mens bakkroppsspissen er brun. Men det er en svært variabel art.

Størrelse

Målene kan variere, og særlig lengden er unøyaktig da bakkroppen kan trekkes sammen eller strekkes ut.
Det kan noen ganger være vanskelig å skille arbeiderne fra dronningene på størrelsen, da de største arbeiderne kan være like store som en dronning. Minidronninger hos åkerhumla forekommer, og de store arbeiderne i bolet kan da være atskillig større enn dronningen.
Dronninger: Lengde 15–18 mm, Vingespenn: 28–32 mm

Arbeidere:  Lengde 9–15 mm, Vingespenn: 20–28 mm

Hanner: Lengde 12–14 mm, Vingespenn: 24–27 mm

Bolet

Bolet til åkerhumla ligger svært ofte oppe på bakken i gamle musebol. Men den kan også slå seg ned i fuglekasser. En sjelden gang kan bolet plasseres under bakken eller i husvegger. Åkerhumla er en pocket-maker. Se Humler.
Bolene til åkerhumla utvikler seg langsomt og produserer normalt arbeidere hele sommeren til langt på høsten. Av og til kan man se et lite tvillingbol like ved det opprinnelige bolet. Dette kan være grunnlagt av en ny dronning eller av og til av en arbeider. Hvis det er grunnlagt av en arbeider vil det bare produsere hanner. En sjelden gang kan også en ung dronning overta etter gamledronninga slik at kolonien plutselig begynner å produsere nye arbeidere utpå sensommeren.

Utbredelse

Vi finner åkerhumla i hele Norge, men noe sparsomt i Finnmark.
Ute de Lange Nilsen

Utdannelse

Ute de Lange Nilsen tok svennebrev som gullsmed i Tyskland i 1947-50, og studerte ved Kunsthåndverksskolen i 1948-53.

Smykkekunst

Hun kom til Norge som nyutdannet gullsmed i 1953/54. Hun arbeidet ett år ved Holthe smykkefabrikk i Arendal, før hun reiste tilbake til Tyskland for å ta mesterbrev i 1956. Senere vendte hun tilbake til Arendal, og har siden bodd i byen. Hun har hatt eget gullsmedverksted og utsalg flere steder i byen. Hun har deltatt på flere utstillinger, herunder vandreutstillingen «Norske kunsthåndverkere Agder» i 1982, utstilling i Lyngdal kunstforening i 1982 og utstilling i Hillestad galleri i Tovdal i 1987.

Dukketeater

Ute de Lange Nilsen er også kjent for sin dukketeatervirksomhet, og har vært aktiv i Arendal figur- og dukketeater og i Arendal Dramatiske Selskab. Hun har holdt flere kurs i dukkemaking og arrangert dukketeaterkurs for barn og unge. I 2010 var hun primus motor for forestillingen Nattens hemmeligheter, med kjente figurer som Pierrot og månen, Columbine og Harlequin.
Forestillingen Den magiske kosten i februar 2013 skulle være hennes 19. og siste forestilling siden etableringen på slutten av 1960-tallet. Per 2018 er hun likevel fortsatt engasjert i Arendal figur- og dukketeater, og har blant annet laget «Prinsessen» som har hovedrollen i stykket Prinsessen og gleden. Dette stykket ble fremført blant annet under Arendal Vinterfestival i januar 2018.

Organisasjonstilhørighet

Ute de Lange Nilsen er medlem i Norske kunsthåndverkere Sør-Norge (NK Sør-Norge) og UNIMA Norge (Union Internationale de la Marionnette).
Catonis Disticha

Catonis Disticha eller Catos distikoner eller rett og slett som «Cato», er en latinsk samling av moral- og visdomsordtak som ble skrevet av ukjent romersk forfatter navngitt som Dionysius Cato fra 200- eller 300-tallet e.Kr. Distikon betyr versepar som består av heksameter og pentameter. Verket kalles stundom for Catos visdomsord.
Verket var den mest populære skoleboken i middelalderen for å lære latin, priset ikke bare som en latinsk tekstbok, men også som et moralsk kompass. Catonis Disticha var i vanlig bruk som et læremiddel i latin helt fram til 1700-tallet, og ble blant annet brukt av amerikaneren Benjamin Franklin. Verket var en av de kjente bøkene i middelalderen og ble oversatt til mange språk.
Oncochirus

Utseende

En middelsstor (ca. 15 millimeter), bred, mørkbrun oldenborre. Forkroppen er tett kledt med fine, lange, lyse hår. Dekkvingene er kledt med kortere hår og den blanke overflaten skinner gjennom.

Utbredelse

Arten finnes i det sørlige Kenya.
Jeff Hamilton

Biografi

Hammilton fikk sitt første store gjennombrudd i 1974 da han spille i New Tommy Dorsey Orchestra. Deretter deltok han i Lionel Hampton's Band inntil 1975 da han, sammen med bassisten John Clayton, ble medlemmer av Monty Alexander Trio. Han oppnådde et barndomsmål i 1977 da han ble med Woody Herman and the Thundering Herd, som han gjorde flere innspillinger med. I 1978 overtok han stillingen etter Shelly Manne i LA4 med Ray Brown, Bud skaft og Laurindo Almeida. Han spilte inn totalt seks plater med LA4. Fra 1983 til 1987, opptrådte Hammilton med Ella Fitzgerald, Count Basie Orchestra, Rosemary Clooney og Monty Alexander. Hammilton var med i Ray Brown Trio fra 1988 helt frem til mars 1995 da han heller ønsket å konsentrere seg om sin egen trio. I 2004 ble Hammilton del-eier av Bosphorus cymbals, og spiller på sine egen signaturcymbaler (Hammer Serie). For tiden turnerer Hammilton med sin egen trio, Clayton-Hamilton Jazz Orchestra og Diana Krall.
Jenny Skavlan

Bakgrunn og familie

Skavlan er av Skavlan og vokste opp på Frogner og Bygdøy i Oslo, som datter av legen Jørgen Skavlan (bror av journalist og programleder Fredrik Skavlan). Hun er for øvrig tipp-tipp-tipp-tipp-oldebarn av Johan Ernst Mowinckel (1759–1816), se Mowinckel. 
Skavlan gikk på Fagerborg videregående skole, der hun hadde en av hovedrollene i Fagerborgrevyen to år på rad.
Etter at Skavlan flyttet til København, gikk hun teaterlinja på Borup folkehøyskole. I 2008 studerte hun mote og design, og fikk være med i TV 2s underholdningsprogram Skal vi danse. Videre ble hun kjæreste med Thomas Gullestad (gift i 2014).

Skuespiller

Skavlan debuterte på filmlerretet som åtteåring i rollen som det røde blodlegemet «Alveola» i Jakten på nyresteinen. Etter dette hadde hun flere reklamejobber i årene som kom. Hun var blant annet med i en av reklamefilmene for Gilde i 2002, men ble mest kjent i en av Grandiosa-reklamefilmene for Stabburet noen år senere. Den resulterte blant annet i at det ble etablert flere fangrupper for henne på nettstedet Facebook.
Skavlan var også med i Død snø, som er laget av folkene bak Kill Buljo, og som hadde kinopremiere i januar 2009. Hun spiller venninnen til Malin i filmen Fatso, basert på Lars Ramslies roman Fatso.
Etter dette fikk hun i 2008 en rolle i en reklamefilm for nettauksjonen Tribber, som ble regissert av Reinert «Ray Kay» Olsen og spilt inn i Los Angeles, og omtalt i VG. Reklamefilmen ble fredag 30. mai lagt ut på YouTube, og fikk så dekning i media. Filmen ble sett av mer enn 50 000 i løpet av to dager. Hun spilte også sommeren 2008 i en musikkvideo til sangen «Det E'kke Meg Det er Deg» for rapgruppen Erik og Kriss. I tillegg spiller hun i Yoga Fire sin musikkvideo til sangen "Superkul Med Kniv".
Hun har også spilt i Børning og Tomme Tønner.

Programleder

I august 2009 ble det klart at Skavlan skulle være en av programlederne i fjernsynskanalen FEMs talkshow Studio FEM, sammen med Kari Simonsen, Mina Hadjian, Karita Bekkemellem og Eli Hagen. Hun var programleder i TV3-seriene Fangene på fortet sammen med Daniel Franck i sesongen som ble vist i 2011 og ledet også første, og eneste sesong av Masterchef. Våren 2012 ledet hun talkshowet Tweet4tweet sammen med Hasse Hope og Øivind Vogt. Høsten 2012 ledet hun sammen med Daniel Frank ekstremsportprogrammet Fritt fall. Sammen med Erik Solbakken var hun programleder for Melodi Grand Prix 2013 og 2014. Januar 2015 ledet hun Spellemannprisen 2014 sammen med Mona B. Riise.
Euchloe

Utseende

Små til middelsstore (vingespenn 28-45 millimeter), hvite sommerfugler. De har en viss likhet med den beslektede slekten Anthocharis, men forvingene er smalere og mer tilspisset. Forvingen har gråsvart vingespiss (ofte med noen hvite flekker) og en svart flekk lenger inne på vingen. Begge vingepar har et innslag ev mørke, grønnlige skjell ved roten. Undersiden av bakvingen er grønnlig eller mønstret (flekker eller bånd) i grønt og hvitt, disse fargene skinner delvis gjennom til oversiden. Hos noen arter har hannen et oransje felt i forvingen.

Utbredelse

Slekten er holarktisk, og forekommer dessuten i Sudan og Etiopia i Afrika.
Den mangler i Nord-Europa.
Épernay

Historie

Épernay (Sparnacum) tilhørte erkebiskopene av Reims fra 400- til 900-tallet, da byen kom under grevene av Champagne. Den ble stygt herjet under Hundreårskrigen, og ble brent av Frans I i 1544. Den motstod Henrik av Navarra i 1592, og marskalk Biron falt under det angrep som fant sted før byen til slutt ble erobret. I 1642 ble den, sammen med Château-Thierry, gjort til hertugdømme og gitt til duc de Bouillon.